CELEX: E2006J0002
Language: da
Date: 2007-06-26
Title: Domstolens Dom af 26. juni 2007 i sag E-2/06 — EFTA-Tilsynsmyndigheden mod Kongeriget Norge (Betingelser for koncession til erhvervelse af vandkraftressoucer — EØS-aftalens anvendelsesområde — Frie kapitalbevægelser — Etableringsret — Indirekte forskelsbehandling — Offentligt ejerskab — Energiforsyningssikkerhed — Miljøbeskyttelse — Proportionalitetsprincippet)

13.12.2007   
            
            
               DA
            
            
               Den Europæiske Unions Tidende
            
            
               C 301/18
            
         
      DOMSTOLENS DOM
   
   af 26. juni 2007
   i sag E-2/06
   EFTA-Tilsynsmyndigheden mod Kongeriget Norge
   
      (Betingelser for koncession til erhvervelse af vandkraftressoucer — EØS-aftalens anvendelsesområde — Frie kapitalbevægelser — Etableringsret — Indirekte forskelsbehandling — Offentligt ejerskab — Energiforsyningssikkerhed — Miljøbeskyttelse — Proportionalitetsprincippet)
   
   (2007/C 301/10)
   I sag E-2/06, EFTA-Tilsynsmyndigheden mod Kongeriget Norge — anmodning om en erklæring om, at Kongeriget Norge har overtrådt EØS-aftalens artikel 31 og 40 ved fortsat at lade de foranstaltninger være gældende, der er fastsat i lov nr. 16 af 14. december 1917 om erhvervelse af vandfald, miner og anden fast ejendom m.v., der giver private virksomheder og alle virksomheder fra andre kontraherende parter til EØS-aftalen en tidsbegrænset koncession til erhvervelse af vandfald til energifremstilling med pligt til uden kompensation at overdrage alle installationer til den norske stat ved koncessionsperiodens udløb — har domstolen, sammensat af præsident Carl Baudenbacher og Henrik Bull (dommer) og Thorgeir Örlygsson (refererende dommer), den 26. juni 2007 afsagt følgende dom:
   
               1)
            
            
               
                  Erklærer, at Kongeriget Norge har overtrådt EØS-aftalens artikel 31 og 40 ved fortsat at lade de foranstaltninger være gældende, der er fastsat i lov nr. 16 af 14. december 1917 om erhvervelse af vandfald, miner og anden fast ejendom m.v., der giver private virksomheder og alle virksomheder fra andre kontraherende parter i EØS-aftalen en tidsbegrænset koncession til erhvervelse af vandfald til energifremstilling med pligt til uden kompensation at overdrage alle installationer til den norske stat ved koncessionsperiodens udløb, mens norske offentlige virksomheder nyder godt af koncessioner i et ubegrænset tidsrum.
               
            
         
               2)
            
            
               
                  Pålægger Kongeriget Norge at betale sagens omkostninger.